Ahmed Maiteeq, li x-xahar li għadda inħatar f’seduta kaotika tal-Parlament bħala l-Prim Ministru l-ġdid tal-Libja, qal li se jwarrab biex ikun konformi mad-deċizjoni tal-Qorti Kostituzzjonali Libjana li qatgħetha li l-elezzjoni tiegħu kisret il-kostituzzjoni. Il-Parlament Libjan ukoll stqarr li se jirrispetta d-deċiżjoni tal-qorti. Minn meta ttieħed il-vot f’Mejju, il-Libja kellha żewġ prim ministri iżda Abdullah al-Thani ma ċediex il-poter għax qal li l-Parlament tah verżjonijiet konflinġenti tal-vot.